(MTitel) 

                PRAVA STRANKINJA

ML2	Oblici nasilja
ML3	Razvod
ML4	Zakon o boravku  ( Aufenthaltsgesetz )
ML5	Držvljanstvo dece ( Staatsangehörigkeit der Kinder )
ML6	Pomoć za životne potrebe ( Hilfe zum Lebensunterhalt )
ML7	Dečji dodatak (Kindergeld)

M1

Kao i domaće žene i strankinje bivaju pogodjene nasiljem.
I u porodicama stranaca  nasilje predstavlja nepravdu i ne sme da bude opravdavano navodnim  kulturnim uslovljenostima.

Oblici nasilja, kao što su  zastrašivanja, socijalna izolacija, psihičko, finansijsko, telesno ili seksualno nasilje,  služe i ovde za osvajanje  moći i kontrole – no ipak,  strankinje više dopuštaju da budu izolovane – na primer ovako:

M2

Izolovanje  i kontrolisanje:

•	Ženi biva zabranjeno da posećuje kurs  nemačkog jezika.

•	Ona ne sme da napušta kuću, ne sme da telefonira. On održava kontakt sa njenom porodicom u domovini  i okrivljuje je, na primer, za neverstvo, kako bi joj otežao povratak.

•	Preti  joj  da će da je prijavi kod Službe za strance, kako bi je  silom  vratili u zemlju i kako bi joj  oduzeo decu.

•	Odbija da je prati pri odlasku u  različite institucije,  i  slično.

•	Stalno joj ukazuje na njenu potcinjenost i bespomoćnost, kako bi je ponizio.

M3

Postoje putevi da se oslobodite svih tih zlostavljanja  – bez obzira na to  koji pravni status boravka imate: ograničenu  ili neograničenu  dozvolu boravka, dopušteni boravak, dozvolu nastanjenja ili samo  trpljeni boravak.

Pročitajte  i ostala  poglavlja, jer Vas pravo štiti  od nasilja, a neke   ustanove   mogu Vam  pružiti  podršku  prilikom razvoda.

Ipak prostudirajte najpre neke tačke, koje  specijalno važe za  strankinje.

M4

Policija

Kada se javljate   policiji, zamolite da vam obezbede 
prevodioca  (Dolmetscher) ili telefonsko prevodjenje.
Nemojte pristati  da  Vam  muž prevodi.

Policija Vam  može dati
adrese
ustanova kojima se možete obratiti za   pomoć: domova za žene (Frauenhäuser), stanova za pribežište (Zufluchtswohnungen) i  savetovališta.

Ako 
napuštate stan
 svakako sobom ponesite  sve važne papire,
 pre svega  pasoš sa dozvolom boravka ( Aufenthaltstitel ) i tašnu za hitan slučaj 
 ( vidi u poglavlju: Pripremanje).

Vašu decu povedite sobom.
 Da biste  sprečili otmicu dece, podnesite odmah kod suda zahtev za privremeno pravo odredjivanja boravka (vorläufiges Aufenthaltsbestimmungsrecht ) za svoju decu.

M5

Bekstvo u  dom za žene
ne znači automatski i razvod braka.
Ne postoji automatska  prijava  od strane policije kod Ureda za strance. Mnogi muzevi  pak to tvrde, kako  bi zaplašili žene. Medjutim, ne može se isključiti  rizik  da nasilnik  sam  prijavi  ženu.

U domu za žene žive mnoge strankinje.
 Savetovanje na Vašem maternjem jeziku 
može Vam pružiti ili strankinja  koja radi u domu, ili  prevodilac.

Preko  doma za žene ili savetovališta možete dobiti adrese specijalnih
advokata
koji su dobro upućeni u Zakon o boravku ( Aufenthaltsgesetz)

_______________________

M6
Pravo na boravak (Aufenthaltsrecht)

Ukoliko  strankinja koja nema  osigurano pravo na boravak  želi da spreči  da bude proterana, neophodno je da potraži pravnu potporu.
Domovi za žene i savetovališta poznaju  advokate, specijaliste u oblasti Prava na boravak.

M7

Zakon o boravku u Nemačkoj (Aufenthaltsgesetz)
Prema paragrafu  § 31 Zakona o boravku, žene  nakon  2 godine bračne zajednice, dobijaju pravo na boravak, nezavisno od muža.
U slučaju razvoda  uslovljenog   neuobičajenim   grubostima – kao što su  seksualno  nasilje  u porodici ili  znatne telesne povrede od strane supruga, može se dobiti i ranije.

M10 (Deutsche)

Državljanstvo dece

Kao majka dece sa nemačkim državljanstvom, strankinja dobija  dozvolu boravka (Aufenthaltserlaubnis), ukoliko živi zajedno sa decom.

•	Bračna deca nemačkog oca  rodjenjem  stiču  nemačko državljanstvo.

•	Vanbračna deca nemačkog oca,  rodjena posle 1.7.1993,  takodje  rodjenjem stiču nemačko  državljanstvo, ukoliko je utvrdjeno ili priznato nemačko očinstvo.

•	Dete stranih  roditelja  rodjeno posle   1.1.2000. stiče  nemačko državljanstvo, ukoliko jedan od roditelja  8 godina  pravno-zakonski   boravi u Nemačkoj i ukoliko,  taj isti roditelj,  već najmanje tri godine poseduje neograničenu  dozvolu boravka (unbefristete Aufenthaltserlaubnis) odnosno dozvolu nastanjenja  (Niederlassungserlaubnis ). 

M13

Pomoć za životne potrebe

Generalno, sve strankinje,  koje imaju  jedan od  boravišnih  statusa,  dobijaju  finansijsku podršku – pomoć za životne potrebe  ili  nižu svotu prema  Zakonu o  zbrinjavanju tražilelja  azila. U nekim saveznim zemljama (Bundesländer)  nosilac  pomoći za životne potrebe šalje prijavu Uredu za strance, dok  u nekim zemljama to nije slučaj. 
Ukoliko  strankinja dobija pomoć za životne potrebe, mora u toku jedne  godine  bar jednom da prihvatiti neki posao, kako bi imala  prekid u dobijanju  pomoci za životne potrebe,  ako ne želi da ugrozi  dozvolu boravka. To je često vrlo  teško,  zbog toga što ne  poseduje  radnu dozvolu (Arbeitserlaubnis) ili zato što ima malu decu.

M15

Dečji dodatak (Kindergeld) i Novac za roditelje  (Elterngeld)

dobijaju u Nemačkoj žene koje imaju dozvolu boravka (Aufenthaltserlaubnis) ili Dozvolu nastanjenja ( Niederlassungserlaubnis )
Kako to možete dobiti, saznaćete u poglavlju:  Razvod > Novac za decu